สรุปปัจจัยสำคัญตลาดทุน-การเงิน-เศรษฐกิจวันนี้
สรุปปัจจัยสำคัญตลาดทุน-การเงิน-เศรษฐกิจประจำวันที่ 21 ธ.ค.58
21 ธ.ค. 2558

– เงินเยนอยู่ที่ระดับ 121.42/43 เยน/ดอลลาร์ จากตอนเช้าที่ระดับ 121.14/19 เยน/ดอลลาร์
– เงินยูโรอยู่ที่ระดับ 1.0855/0858 ดอลลาร์/ยูโร จากตอนเช้าที่ระดับ 1.074/0878 ดอลลาร์/ยูโร
– ดัชนี SET ปิดวันนี้ที่ระดับ 1,264.44 ลดลง 20.48 จุด หรือ 1.59% มูลค่าการซื้อขาย 61,465 ล้านบาท
– สรุปปริมาณการซื้อขายรายกลุ่ม ต่างชาติขายสุทธิ 4,652.29 ลบ.(SET+MAI)
 
– รมว.ท่องเที่ยวและกีฬา เปิดเผยแนวโน้มภาคการท่องเที่ยวปี 2559 คาดว่านักท่องเที่ยวต่างชาติจะอยู่ที่ 32 ล้านคน เติบโตประมาณ 8% จากปี 2558 ที่คาดว่าจะจบที่ 29.5 ล้านคน และก่อให้เกิดรายได้จากการท่องเที่ยว 2.3 ล้านล้านบาท และ 2.5 ล้านล้านบาทในปี 2560 สำหรับปัจจัยบวกที่มีผลต่อแนวโน้มภาคการท่องเที่ยว ปี 2559 คือ แนวโน้มการท่องเที่ยวโลกที่คาดว่าจะขยายตัวร้อยละ 3-4
ส่วนราคาน้ำมันในตลาดโลกที่คาดว่าจะอยู่ในระดับต่ำ เสถียรภาพการเมืองภายในประเทศ อัตราแลกเปลี่ยนหลังเฟดประกาศขึ้นดอกเบี้ย ส่งผลให้ค่าเงินดอลลาร์แข็งค่าขึ้นและสกุลเงินใภูมิภาคอ่อนค่า ซึ่งจะส่งผลดีทำให้นักท่องเที่ยวมีกำลังซื้อมากขึ้น โดยเฉพาะนักท่องเที่ยวจีนที่เป็นตลาดหลักของไทย ส่วนปัจจัยเสี่ยง คือ ภัยก่อการร้าย ภัยสงคราม ภัยธรรมชาติขนาดใหญ่ และสภาวะเศรษฐกิจจีน
– กรมส่งเสริมการค้าระหว่างประเทศ กระทรวงพาณิชย์ ตั้งเป้าหมายการส่งออกในปี 59 ไว้ว่าจะขยายตัวเพิ่มขึ้นจากปีนี้ 5% โดยวางยุทธศาสตร์การค้าระหว่างประเทศสำหรับปี 59-64 ไว้ 7 ยุทธศาสตร์ ประกอบด้วย 1.การเปิดประตูการค้าและขยายความร่วมมือทางเศรษฐกิจ 2.การเร่งรัดขยายตลาดส่งออกเชิงรุก 3.การส่งเสริมการค้าชายแดน 4.การส่งเสริมการประกอบธุรกิจและการลงทุนในต่างประเทศ 5.การปรับโครงสร้างการค้าสู่ภาคบริการ 6.การเพิ่มบทบาทของผู้ประกอบการ SMEs ในการผลักดันการค้าและสร้างนักรบเศรษฐกิจใหม่ที่ขับเคลื่อนโดยนวัตกรรม และ 7.การสร้างมูลค่าเพิ่มในอุตสาหกรรมส่งออก
– รัฐบาลญี่ปุ่นยังคงการประเมินเศรษฐกิจญี่ปุ่นโดยรวม ระบุเศรษฐกิจ “ฟื้นตัวปานกลาง” โดยได้รับแรงหนุนจากการใช้จ่ายของผู้บริโภคที่แข็งแกร่งและผลกำไรของภาคเอกชนที่ดีขึ้น อย่างไรก็ตาม รัฐบาลญี่ปุ่นได้ปรับลดการประเมินในส่วนของการลงทุนภาคสาธารณะและการก่อสร้างที่พักอาศัย ขณะที่ปรับเพิ่มการประเมินด้านการจ้างงานในรายงานประจำเดือนธ.ค.
– สำนักงานสถิติของเยอรมนี เปิดเผยว่า ดัชนีราคาผู้ผลิต (PPI) ของเยอรมนีในเดือนพ.ย.ปรับตัวลง 0.2% จากเดือนก่อนหน้า และลดลง 2.5% จากเมื่อเทียบกับช่วงเดียวกันของปีก่อน ซึ่งเป็นการหดตัวลงรุนแรงที่สุดในรายปีนับตั้งแต่เดือนก.พ.53 โดยเผชิญแรงกดดันจากราคาน้ำมันที่ร่วงลง หากไม่นับรวมหมวดพลังงานซึ่งมีความผันผวนสูง ดัชนี PPI ของเยอรมนีในเดือนพ.ย.ปรับลง 0.2% เมื่อเทียบรายเดือนและอ่อนแรงลง 0.7% เมื่อเทียบรายปี ข้อมูลดังกล่าวบ่งชี้ว่าดัชนีราคาผู้บริโภคของเยอรมนี ซึ่งมีเศรษฐกิจขนาดใหญ่ที่สุดในยุโรป แทบไม่มีแนวโน้มจะปรับตัวขาขึ้น
 
ที่มา: สำนักข่าวอินโฟเควสท์